turjo4nis/wikipedia-bn-dump-20250701 huggingface dataset:
আর্জেন্টিনীয় ফুটবল অ্যাসোসিয়েশন

আর্জেন্টিনীয় ফুটবল অ্যাসোসিয়েশন (, , ; এছাড়াও সংক্ষেপে এএফএ নামে পরিচিত) হচ্ছে আর্জেন্টিনার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৩ সালের ২১শে ফেব্রুয়ারি তারিখে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৩ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর আর্জেন্টিনার রাজধানী বুয়েনোস আইরেসে অবস্থিত।

এই সংস্থাটি আর্জেন্টিনার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে আর্জেন্টিনীয় প্রিমেরা দিবিসিওন, কোপা আর্জেন্টিনা এবং সুপারকোপা আর্জেন্টিনার মতো প্রতিযোগিতার সকল কার্যক্রম পরিচালনা করে। বর্তমানে আর্জেন্টিনীয় ফুটবল অ্যাসোসিয়েশনের সভাপতির দায়িত্ব পালন করছেন ক্লাউদিও তাপিয়া এবং সাধারণ সম্পাদকের দায়িত্ব পালন করছেন বিক্তোর ব্লাঙ্কো।

কর্মকর্তা

তথ্যসূত্র

বহিঃসংযোগ 

  
 ফিফা-এ আর্জেন্টিনীয় ফুটবল অ্যাসোসিয়েশন  

 
১৮৯৩-এ আর্জেন্টিনা-এ প্রতিষ্ঠিত
১৮৯৩-এ প্রতিষ্ঠিত ক্রীড়া সংস্থা
আর্জেন্টিনার ক্রীড়া নিয়ন্ত্রণ সংস্থা
আর্জেন্টিনার ফুটবল পরিচালনা পরিষদ
কনমেবলের সদস্য
চিলি ফুটবল ফেডারেশন

চিলি ফুটবল ফেডারেশন (, ; এছাড়াও সংক্ষেপে এফএফসিএইচ নামে পরিচিত) হচ্ছে চিলির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৫ সালের ১৯শে জুন তারিখে প্রতিষ্ঠিত হয়েছে। এটি প্রতিষ্ঠার ১৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২১ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর চিলির রাজধানী সান্তিয়াগোতে অবস্থিত।

এই সংস্থাটি চিলির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে চিলীয় প্রিমিয়ার বিভাগ, চিলীয় নারী ফুটবল চ্যাম্পিয়নশিপ এবং কোপা চিলির মতো প্রতিযোগিতার সকল কার্যক্রম পরিচালনা করে। বর্তমানে চিলি ফুটবল ফেডারেশনের সভাপতির দায়িত্ব পালন করছেন পাবলো মিলাদ এবং সাধারণ সম্পাদকের দায়িত্ব পালন করছেন হোর্হে ইয়ুনহে।

কর্মকর্তা

তথ্যসূত্র

বহিঃসংযোগ
  
 ফিফা-এ চিলি ফুটবল ফেডারেশন  

চিলি ফুটবল ফেডারেশন
১৮৯৫-এ চিলি-এ প্রতিষ্ঠিত
১৮৯৫-এ প্রতিষ্ঠিত ক্রীড়া সংস্থা
চিলির ক্রীড়া নিয়ন্ত্রণ সংস্থা
চিলির ফুটবল পরিচালনা পরিষদ
কনমেবলের সদস্য
উরুগুয়েয়ীয় ফুটবল অ্যাসোসিয়েশন

উরুগুয়েয়ীয় ফুটবল অ্যাসোসিয়েশন (, ; এছাড়াও সংক্ষেপে ইউএফএ নামে পরিচিত) হচ্ছে উরুগুয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০০ সালের ৩০শে মার্চ তারিখে প্রতিষ্ঠিত হয়েছে। এটি প্রতিষ্ঠার ২৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৬ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর উরুগুয়ের রাজধানী মোন্তেবিদেওতে অবস্থিত।

এই সংস্থাটি উরুগুয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে উরুগুয়েয়ীয় প্রিমিয়ার বিভাগ, উরুগুয়েয়ীয় সেহুন্দা বিভাগ, এবং সুপারকোপা উরুগুয়ার মতো প্রতিযোগিতার সকল কার্যক্রম পরিচালনা করে। বর্তমানে উরুগুয়েয়ীয় ফুটবল অ্যাসোসিয়েশনের সভাপতির দায়িত্ব পালন করছেন ইগনাসিও আলোনসো এবং সাধারণ সম্পাদকের দায়িত্ব পালন করছেন মারিয়া দিয়াস।

কর্মকর্তা

তথ্যসূত্র

বহিঃসংযোগ 

  
 ফিফা-এ উরুগুয়েয়ীয় ফুটবল অ্যাসোসিয়েশন  

 
১৯০০-এ উরুগুয়ে-এ প্রতিষ্ঠিত
১৯০০-এ প্রতিষ্ঠিত ক্রীড়া সংস্থা
উরুগুয়ের ক্রীড়া নিয়ন্ত্রণ সংস্থা
উরুগুয়ের ফুটবল পরিচালনা পরিষদ
কনমেবলের সদস্য
উরুগুয়েতে ফুটবল
আগা জাহিদ

আগা জাহিদ (; জন্ম: ৭ জানুয়ারি, ১৯৫৩) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, লাহোর, পাকিস্তান ইউনিভার্সিটিজ ও পাঞ্জাব এবং ইংরেজ ক্রিকেটে ডেভন দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন তিনি।

প্রথম-শ্রেণীর ক্রিকেট 
১৯৭০-৭১ মৌসুম থেকে ১৯৯২-৯৩ মৌসুম পর্যন্ত আগা জাহিদের প্রথম-শ্রেণীর খেলোয়াড়ী জীবন চলমান ছিল। বেশ দক্ষ ডানহাতি ব্যাটসম্যান ও মাঝে-মধ্যে মিডিয়াম পেস বোলিং করতেন আগা জাহিদ। দীর্ঘদিন বর্ণাঢ্যময় ঘরোয়া প্রথম-শ্রেণীর ক্রিকেটে ২২৭ খেলায় অংশ নিয়ে তেরো হাজারের অধিক রান তুলেছেন।

১৯৮২ থেকে ১৯৮৬ সাল পর্যন্ত ইংরেজ ক্রিকেটে ডেভন ও বারটন ক্রিকেট ক্লাবে খেলেন। এছাড়াও, প্রথম প্রচেষ্টার পর পরপর দুইবার ১৯৮৩-৮৪ মৌসুমে প্রথম বিভাগ চ্যাম্পিয়নশীপে অংশ নিয়েছেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আগা জাহিদ। ১৫ ফেব্রুয়ারি, ১৯৭৫ তারিখে লাহোরে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৭৪-৭৫ মৌসুমে ওয়েস্ট ইন্ডিজের বিপক্ষে অংশ নেয়া একমাত্র টেস্টে ১৪ ও ১ রান তুলেন।

অবসর 
ক্রিকেট খেলা থেকে অবসর গ্রহণের পর পাকিস্তান ক্রিকেট বোর্ডের (পিসিবি) পক্ষ থেকে প্রধান মাঠ তদারককারীর ভূমিকায় অবতীর্ণ হয়েছিলেন। ২০২০ সালে তিনি এ দায়িত্ব থেকে অবসর গ্রহণ করেন।

এছাড়াও, এ দায়িত্বে থাকাকালীন পাকিস্তান অনূর্ধ্ব-১৯ ও পাকিস্তান মহিলা দলের প্রশিক্ষকের দায়িত্বে ছিলেন। ১৯৯৬ সালে ল্যাম্বোর্ড ওয়ার্ল্ড কাপ ইংল্যান্ডে অনূর্ধ্ব-১৫ দলসহ ১৯৯৭ সালে নিজদেশে অস্ট্রেলিয়ার বিপক্ষে খেলার জন্যে পাকিস্তান অনূর্ধ্ব-১৯ দলের কোচের দায়িত্ব পালন করেন। একই বছর বাংলাদেশে অনুষ্ঠিত সার্ক চ্যাম্পিয়নশীপের শিরোপা বিজয়ী পাকিস্তান এ দলের কোচ হিসেবে গমন করেন। এরপর তিনি দলকে নিয়ে ইংল্যান্ড যান। ১৯৯৫ থেকে ২০০০ সাল পর্যন্ত ঘরোয়া ক্রিকেটে ম্যাচ রেফারির দায়িত্ব পালন করেন। ১৯৯৯ থেকে ২০০০ সাল পর্যন্ত তরুণ খেলোয়াড়দের নির্বাচনে সভাপতিত্ব করেন।

তথ্যসূত্র

আরও দেখুন 
 সাদিক মোহাম্মদ
 আগা সাদাত আলী
 এক টেস্টের বিস্ময়কারী
 পাকিস্তানি টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৫৩-এ জন্ম
জীবিত ব্যক্তি
ডেভনের ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তান ইউনিভার্সিটিজের ক্রিকেটার
পাঞ্জাব বিশ্ববিদ্যালয়ের ক্রিকেটার
পাঞ্জাব এ-এর ক্রিকেটার
পাঞ্জাবের (পাকিস্তান) ক্রিকেটার
লাহোর থেকে আগত ক্রিকেটার
লাহোর ব্লুজের ক্রিকেটার
লাহোর এ-এর ক্রিকেটার
হাবিব ব্যাংক লিমিটেডের ক্রিকেটার
রিশিকুল ইউনিয়ন

রিশিকুল বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।

আয়তন

প্রশাসনিক কাঠামো 
রিশিকুল ইউনিয়ন গোদাগাড়ী উপজেলার আওতাধীন ৪ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ।

জনসংখ্যার উপাত্ত

শিক্ষা

আরও দেখুন 
 গোদাগাড়ী উপজেলা
 রাজশাহী বিভাগ
 রাজশাহী জেলা

তথ্যসূত্র

বহিঃসংযোগ 

গোদাগাড়ী উপজেলার ইউনিয়ন
প্যারাগুয়ীয় ফুটবল অ্যাসোসিয়েশন

প্যারাগুয়ীয় ফুটবল অ্যাসোসিয়েশন (, , ; এছাড়াও সংক্ষেপে এপিএফ এবং পিএফএ নামে পরিচিত) হচ্ছে প্যারাগুয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৬ সালে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯২১ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর প্যারাগুয়ের রাজধানী আসুনসিওনে অবস্থিত।

এই সংস্থাটি প্যারাগুয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্যারাগুয়ীয় প্রথম বিভাগ, প্যারাগুয়ীয় মধ্যবর্তী বিভাগ এবং প্যারাগুয়ীয় নারী ফুটবল চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে প্যারাগুয়ীয় ফুটবল অ্যাসোসিয়েশনের সভাপতির দায়িত্ব পালন করছেন রবার্ট হ্যারিসন এবং সাধারণ সম্পাদকের দায়িত্ব পালন করছেন লুইস কানোন্নিকোফ।

কর্মকর্তা

তথ্যসূত্র

বহিঃসংযোগ
  
 ফিফা-এ প্যারাগুয়ীয় ফুটবল অ্যাসোসিয়েশন  

প্যারাগুয়ীয় ফুটবল অ্যাসোসিয়েশন
১৯০৬-এ প্যারাগুয়ে-এ প্রতিষ্ঠিত
১৯০৬-এ প্রতিষ্ঠিত ক্রীড়া সংস্থা
প্যারাগুয়ের ক্রীড়া নিয়ন্ত্রণ সংস্থা
প্যারাগুয়ের ফুটবল পরিচালনা পরিষদ
কনমেবলের সদস্য
গোগ্রাম ইউনিয়ন

গোগ্রাম বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।

প্রশাসনিক কাঠামো 
গোগ্রাম ইউনিয়ন গোদাগাড়ী উপজেলার আওতাধীন ৫ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ।

ইতিহাস
প্রাচীন কাল থেকে এই জন পদটি বরেন্দ্র ভূমি হিসাবে পরিচিত। অত্র ইউনিয়নের ভূ-প্রকৃতি কোথাও লাল এটেল মাটি কোথাও লাল দোআঁশ মাটি, কোথাও অধিক উর্ব্বর মাটি, কোথাও অনুর্বর কঙ্কর মাটি, কোথাও উচু কোথাও নীচু অসমতল ভূমি। ত্রিশ দশকে অত্র ইউনিয়ন কাউন্সিলের প্রেসিডেন্ট গঠন কর হত। এবং তখন ইউনিয়ন চেয়ারম্যান নির্বাচন হত না হত প্রেসিডেন্ট নির্বাচন। এবাবেই কালের বির্বতনে ইউনিয়ন গঠন হয়।

জনসংখ্যার উপাত্ত

শিক্ষা

আরও দেখুন 
 গোদাগাড়ী উপজেলা
 রাজশাহী বিভাগ
 রাজশাহী জেলা

তথ্যসূত্র

বহিঃসংযোগ 

গোদাগাড়ী উপজেলার ইউনিয়ন
আলানজু

আলানজু দক্ষিণ-মধ্য মিয়ানমারের বাগো অঞ্চলের থায়াওয়াদি জেলার ওকফো নগরসভার একটি ছোট শহর। এটি ওকফোর পূর্বদিকে অবস্থিত। শহরের পশ্চিম দিক দিয়ে গিয়েছে জাতীয় মহাসড়ক ২ (ন্যাশনাল হাইওয়ে)।

তথ্যসূত্র 

উইকিউপাত্তে স্থানাঙ্ক আছে
মাটিকাটা ইউনিয়ন

মাটিকাটা বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।

আয়তন 
মাটিকাটা ইউনিয়নের আয়তন ১৮৫ বর্গ কিলোমিটার।

প্রশাসনিক কাঠামো 
মাটিকাটা ইউনিয়ন গোদাগাড়ী উপজেলার আওতাধীন ৬ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৪৭ টি গ্রাম আছে।

জনসংখ্যার উপাত্ত 
২০১১ সালের আদমশুমারি অনুযায়ী মাটিকাটা ইউনিয়নের মোট জনসংখ্যা ৫৫,৩৪৫ জন।

শিক্ষা

আরও দেখুন 

 গোদাগাড়ী উপজেলা
 রাজশাহী বিভাগ
 রাজশাহী জেলা

তথ্যসূত্র

বহিঃসংযোগ 

 

গোদাগাড়ী উপজেলার ইউনিয়ন
জিয়াউদ্দিন তারিক আলী

জিয়াউদ্দিন তারিক আলী (১৯৪৫-২০২০) একজন বাংলাদেশী সংস্কৃতিকর্মী ও মুক্তিযুদ্ধ জাদুঘরের ট্রাস্টি ও সম্মিলিত সামাজিক আন্দোলনের সভাপতি ছিলেন।

কর্মজীবন
জিয়াউদ্দিন তারিক আলীর জন্ম ১৯৪৫ সালে।  পেশায় প্রকৌশলী তারিক আলী যৌবনের শুরু থেকেই ছিলেন সঙ্গীত নিবেদিত। বুলবুল ললিতকলা একাডেমিতে তার সঙ্গীতশিক্ষণ এবং ছায়ানটের সঙ্গে আজীবন সম্পৃক্ততা। ১৯৭০-৭১ সালে গণসঙ্গীতের দলের হয়ে রাজপথে গান গেয়ে বেরিয়েছেন।
মুক্তিযুদ্ধের শুরুতেই তিনি সীমান্ত পাড়ি দিয়ে লড়াইয়ে যোগ দেন। মুক্তিসংগ্রামী শিল্পী দলের সদস্য হয়ে শরণার্থী শিবির, মুক্তিযোদ্ধা ক্যাম্প, মুক্ত এলাকায় যোদ্ধাদের গানের মাধ্যমে উদ্বুদ্ধকরণে এ দলের ছিল বিশেষ ভূমিকা। লিয়ার লেভিন ধারণ করা সেই দলের সাংস্কৃতিক কর্মকাণ্ডের ফুটেজ কয়েক দশক পর উদ্ধার করেন তারেক মাসুদ ও ক্যাথরিন মাসুদ। এ সময় তাদের সঙ্গীত ছিলেন নিউ জার্সিতে কর্মরত জিয়াউদ্দিন তারিক আলী। পরে তারেক মাসুদ নির্মিত ‘মুক্তির গান’ প্রামাণ্যচিত্র তরুণদের বিপুলভাবে আলোড়িত করে। তারিক আলী ছিলেন এ প্রামাণ্যচিত্রের কেন্দ্রীয় ব্যক্তিত্ব। ১৯৯৬ সালে মুক্তিযুদ্ধ জাদুঘর প্রতিষ্ঠায় উদ্যোগী আটজন ট্রাস্টির অন্যতম। সেই থেকে মুক্তিযুদ্ধ জাদুঘর হয়ে ওঠে তার সব কর্মকাণ্ডের কেন্দ্রবিন্দু। আগারগাঁওয়ে বিশালাকার নতুন জাদুঘর নির্মাণ কাজের তিনি ছিলেন প্রধান সমন্বয়ক। মুক্তিযুদ্ধ জাদুঘরের অবকাঠামো ও কর্মধারার সবখানে জড়িয়ে আছে তার হাতের ছোঁয়া।

মৃত্যু
তারিক আলী ২০২০ সালের ১০ সেপ্টেম্বর করোনা ভাইরাসে আক্রান্ত হয়ে ঢাকার শ্যামলীর বাংলাদেশ স্পেশালাইজড হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র

১৯৪৫-এ জন্ম
২০২০-এ মৃত্যু
দেওপাড়া ইউনিয়ন, গোদাগাড়ী

দেওপাড়া বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।

আয়তন 
দেওপাড়া ইউনিয়নের আয়তন ১৫.০৯ বর্গ কিলোমিটার।

প্রশাসনিক কাঠামো 
দেওপাড়া ইউনিয়ন গোদাগাড়ী উপজেলার আওতাধীন ৭ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৭৩ টি গ্রাম ও ৩৬ টি মৌজা আছে।

জনসংখ্যার উপাত্ত 
২০১১ সালের আদমশুমারি অনুযায়ী দেওপাড়া ইউনিয়নের মোট জনসংখ্যা ৪৩৯৩১ জন যার মধ্যে পুরুষ ২৩৭৬৮ জন ও মহিলা ২০১৬৮ জন।

শিক্ষা

আরও দেখুন 

 গোদাগাড়ী উপজেলা
 রাজশাহী বিভাগ
 রাজশাহী জেলা

তথ্যসূত্র

বহিঃসংযোগ 

 

গোদাগাড়ী উপজেলার ইউনিয়ন
বাসুদেবপুর ইউনিয়ন

বাসুদেবপুর বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।

আয়তন 
বাসুদেবপুর ইউনিয়নের আয়তন ১৮.৮৫ বর্গ কিলোমিটার।

প্রশাসনিক কাঠামো 
বাসুদেবপুর ইউনিয়ন গোদাগাড়ী উপজেলার আওতাধীন ৮ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৯টি ওয়ার্ড ১৮ টি গ্রাম, ১৯ টি মৌজা ও ৩ টি হাট আছে।

জনসংখ্যার উপাত্ত 
২০১১ সালের আদমশুমারি অনুযায়ী বাসুদেবপুর ইউনিয়নের মোট জনসংখ্যা ২৭৫৫৫ জন।

শিক্ষা 
বাসুদেবপুর ইউনিয়নের সাক্ষরতার হার
৫৬.৭%।

আরও দেখুন 

 গোদাগাড়ী উপজেলা
 রাজশাহী বিভাগ
 রাজশাহী জেলা

তথ্যসূত্র

বহিঃসংযোগ 

 

গোদাগাড়ী উপজেলার ইউনিয়ন
প্রিন্স মাসভরে

প্রিন্স মাসভরে (; জন্ম: ৭ অক্টোবর, ১৯৮৮) বুলাওয়াও এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ঈগলস, মিড ওয়েস্ট রাইনোজ, মাজভেজে টাইগার্স, নর্দান্স, সাউদার্ন রক্স দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, বামহাতে ফাস্ট মিডিয়াম বোলিংয়ে পারদর্শী তিনি।

প্রথম-শ্রেণীর ক্রিকেট 
২০০৭ সাল থেকে প্রিন্স মাসভরের প্রথম-শ্রেণীর খেলোয়াড়ী জীবন চলমান রয়েছে। বামহাতি ব্যাটসম্যান প্রিন্স মাসভরে ২০০৮ সালে মালয়েশিয়ায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ে দলের অধিনায়কের দায়িত্বে ছিলেন।

২০০৬-০৭ মৌসুমের লোগান কাপে প্রথম-শ্রেণীর ক্রিকেটে তার অভিষেক ঘটে। নর্দান্সের সদস্যরূপে কেনিয়া নির্বাচিত একাদশের বিপক্ষে ৫০ রানে অপরাজিত ছিলেন ও দুই উইকেট লাভ করেন। এছাড়াও, জিম্বাবুয়ে এ দলের প্রতিনিধিত্ব করেছেন তিনি।

২০১৭-১৮ মৌসুমের প্রো৫০ চ্যাম্পিয়নশীপে মিড ওয়েস্ট রাইনোজ দলের পক্ষে খেলেন। আট খেলায় অংশ নিয়ে ২৭১ রান তুলে শীর্ষ রান সংগ্রাহকে পরিণত হন তিনি।

আন্তর্জাতিক ক্রিকেট 
সমগ্র খেলোয়াড়ী জীবনে পাঁচটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন প্রিন্স মাসভরে। ২৮ জুলাই, ২০১৬ তারিখে বুলাওয়েতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি।

২০১৬ সালে নিউজিল্যান্ড দল জিম্বাবুয়ে গমনে আসে। সফরকারী দলের বিপক্ষে টেস্ট সিরিজে অংশ নেয়ার লক্ষ্যে তাকে জিম্বাবুয়ে দলের সদস্য করা হয়। ২৮ জুলাই, ২০১৬ তারিখে বুলাওয়েতে সিরিজের প্রথম টেস্টে নিউজিল্যান্ডের বিপক্ষে অভিষেক পর্ব সম্পন্ন হয় তার।

জুন, ২০১৮ সালে জিম্বাবুয়েতে অনুষ্ঠিতব্য ত্রি-দেশীয় সিরিজকে সামনে রেখে বোর্ড একাদশ দলের সদস্যরূপে খেলার জন্যে মনোনীত হন। একই মাসের শেষদিকে ২২-সদস্যবিশিষ্ট টুয়েন্টি২০ আন্তর্জাতিক দলের প্রাথমিক তালিকা প্রকাশ করা হয়। ১৮ জুলাই, ২০১৮ তারিখে বুলাওয়েতে অনুষ্ঠিত সফরকারী পাকিস্তান দলের বিপক্ষে সিরিজের তৃতীয় ওডিআইয়ের তার অভিষেক ঘটে।

তথ্যসূত্র

আরও দেখুন 
 মাইকেল চিনুয়া
 এভারটন মাতাম্বানাদজো
 জিম্বাবুয়ীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 জিম্বাবুয়ে জাতীয় ক্রিকেট দলের অধিনায়কদের তালিকা
 জিম্বাবুয়ীয় একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৮৮-এ জন্ম
জীবিত ব্যক্তি
জিম্বাবুয়ীয় ক্রিকেটার
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
নর্দার্নসের (জিম্বাবুয়ে) ক্রিকেটার
বুলাওয়েও থেকে আগত ক্রিকেটার
ম্যাশোনাল্যান্ডের ক্রিকেটার
মিড ওয়েস্ট রাইনোসের ক্রিকেটার
সাউদার্ন রক্সের ক্রিকেটার
কুমুদশঙ্কর রায়

কুমুদশঙ্কর রায়() ( ৭ সেপ্টেম্বর , ১৮৯২ -  ২৪ অক্টোবর, ১৯৫০),বিশিষ্ট অগ্রণী বাঙালি চিকিৎসক। ব্রিটিশ ভারতে  চিকিৎসাশাস্ত্রে যক্ষ্মা গবেষণায় ও নিরাময়ে অসামান্য অবদানের এক সুপরিচিত নাম।

জন্ম ও প্রারম্ভিক জীবন

কুমুদশঙ্কর রায়ের জন্ম ১৮৯২ খ্রিস্টাব্দের ৭ ই সেপ্টেম্বর ব্রিটিশ ভারতের অধুনা বাংলাদেশের ঢাকা জেলার তেঁওতা গ্রামে এক জমিদার পরিবারে। পিতা পার্বতীশঙ্কর রায় চৌধুরীর কনিষ্ঠ পুত্র ছিলেন কুমুদশঙ্কর। তার প্রাথমিক পড়াশোনা তেঁওতা একাডেমীতে। পরবর্তীতে কলকাতার হিন্দু স্কুল ও  প্রেসিডেন্সি কলেজে। কলকাতা মেডিক্যাল কলেজে  চিকিৎসাশাস্ত্রে অধ্যয়নের পর উচ্চশিক্ষার্থে স্কটল্যান্ড যাত্রা করেন ১৯১১ খ্রিস্টাব্দের শেষের দিকে।  এডিনবরা বিশ্ববিদ্যালয়ে চিকিৎসাশাস্ত্র অধ্যয়নের পর স্যার রবার্ট ফিলিপের পরামর্শে যক্ষ্মা চিকিৎসায় বিশেষ জ্ঞানার্জনে স্কটল্যান্ড ওকিল হিল স্যানাটোরিয়ামে যোগ দেন এবং বেশ কিছুদিন সেখানে সহকারী সুপারিনটেন্ডন্ট হিসাবে কর্মরত ছিলেন।

কর্ম জীবন

১৯১৮ খ্রিস্টাব্দে কুমুদশঙ্কর কলকাতায় ফিরে আসেন এবং কারমাইকেল মেডিক্যাল কলেজের বর্তমানে  রাধাগোবিন্দ কর মেডিক্যাল কলেজ ও হাসপাতালের প্রাণীতত্ত্বের অধ্যাপক হন। তিনি দেশবন্ধু চিত্তরঞ্জন দাশ প্রতিষ্ঠিত  কলকাতা ন্যাশানাল মেডিক্যাল কলেজের সাথেও যুক্ত ছিলেন। ওই সময়ে তার এক ছাত্র প্রভাসচন্দ্র ঘোষ যক্ষ্মায় আক্রান্ত হয়ে মারা যায়। সেই ছাত্রটি মৃত্যুর সময় তার সঞ্চিত দু-লক্ষ টাকা যক্ষ্মা হাসপাতাল নির্মাণের জন্য ট্রাস্টিকে দিয়ে যান। ১৯২২ খ্রিস্টাব্দে এই ট্রাস্টি ডক্টর কুমুদশঙ্কর রায়কে সম্পাদক ও সংগঠক নিযুক্ত করে। ১৯২৩ খ্রিস্টাব্দে কলকাতার যাদবপুরে ৬৫ একরের জায়গায় হাসপাতাল স্থাপিত হয় এবং তিনি এই  যক্ষ্মা হাসপাতালে আমৃত্যু কাজ করে গেছেন। অস্পৃশ্যতার কারণে যক্ষ্মারোগীদের সাহায্যে অনেকে এগিয়ে আসত না; সেজন্য তিনি নিজে রোগীদের রান্না ও পরিবেশনের কাজও করতেন। সকলের উপহাসে তিনি 'উন্মাদ' আখ্যা পেয়েছিলেন। কালক্রমে সেই যক্ষ্মা হাসপাতাল এশিয়ার সর্ববৃহৎ হাসপাতালে পরিণত হয়। এরপর দার্জিলিং জেলার কার্সিয়াং-এ রায় পরিবারের নিজস্ব বাড়িতে   'এস বি দে স্যানাটোরারিয়াম' নামে দ্বিতীয় যক্ষ্মা হাসপাতাল গঠন করেন।

তিনি ও তার সম্পর্কিত ভাই কিরণশঙ্কর রায় দেশবন্ধু চিত্তরঞ্জন দাশের  প্রভাবে স্বরাজ্য দলে যুক্ত হন। দেশবন্ধুর অনুপ্রেরণায় ফরিদপুর হতে বাংলার বিধান পরিষদের সদস্য হন, স্বরাজ্য দলের মুখ্য সচেতক হন। কলকাতা কর্পোরেশনের তথা  পুরসভার কাউন্সিলর ও অল্ডারম্যান নির্বাচিত হয়েছিলেন। তিনি কলকাতার অক্রুর দত্ত লেনের বাড়িতে আহত স্বাধীনতা সংগ্রামীদের প্রাথমিক চিকিৎসার পর আশ্রয় দিতেন।

১৯২৮ খ্রিস্টাব্দে জাতীয় মেডিক্যাল আন্দোলনে প্রতিষ্ঠিত ইন্ডিয়ান মেডিক্যাল অ্যাসোসিয়েশনের অন্যতম প্রতিষ্ঠাতা ছিলেন তিনি। বারো বৎসর তিনি এর সম্পাদক ও বেশ কয়েক বছর  সভাপতি পদেও ছিলেন। ড.নীলরতন সরকারের প্রয়াণের পর তিনি আই.এম.এ জার্নালেরও দ্বিতীয় সম্পাদক হন।

জীবনাবসান

কুমুদশঙ্কর রায় ১৯৫০ খ্রিস্টাব্দের  ২৪ শে  অক্টোবর তামিলনাড়ুর ভেলোরে প্রয়াত হন।

স্মারক

যাদবপুরে এশিয়ার সর্ববৃহৎ যক্ষ্মা হাসপাতালে কুমুদশঙ্করের উদ্যোগে ক্রমোন্নতি এবং প্রতি পর্যায়ে তার অবদানের কথা স্মরণ রেখে তার মৃত্যুর পর ওই হাসপাতালটি তার নামাঙ্কিত হয়। প্রসঙ্গত, ১৯৪৭ খ্রিস্টাব্দে যক্ষ্মায় আক্রান্ত হয়ে  কিশোর কবি সুকান্ত ভট্টাচার্য এই হাসপাতালে প্রয়াত হন। এই হাসপাতালের চত্বরে  যৌথ উদ্যোগে বর্তমানে কেপিসি মেডিক্যাল কলেজ অ্যান্ড হসপিটাল স্থাপিত হয়েছে।

তথ্যসূত্র 

১৮৯২-এ জন্ম
পূর্ববঙ্গে জন্ম
১৯৫০-এ মৃত্যু
ঢাকা জেলার ব্যক্তি
বাঙালি চিকিৎসক
থায়াওয়াদি জেলা

থায়াওয়াদি বা থারাওয়াদি জেলা (  ) মধ্য বার্মার (মায়ানমার) বাগো বিভাগের একটি জেলা। বার্মার থায়াওয়াদিতে এর রাজধানী অবস্থিত।

নগরসভা 
থায়াওয়াদি জেলায় নিম্নলিখিত নগরসভাগুলো রয়েছে 
 লেতপাদান
 মিনহ্লা
 মোনিও
 ওকফো
 জেগন
 ক্যয়োপিনকক
 নাতালিন

তথ্যসূত্র 

মিয়ানমারের জেলা
পেরুভীয় ফুটবল ফেডারেশন

পেরুভীয় ফুটবল ফেডারেশন (, ; এছাড়াও সংক্ষেপে পিএফএফ নামে পরিচিত) হচ্ছে পেরুর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯২৫ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর পেরুর রাজধানী লিমায় অবস্থিত।

এই সংস্থাটি পেরুর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে পেরুভীয় প্রথম বিভাগ, পেরুভীয় দ্বিতীয় বিভাগ, কোপা বিসেন্তেনারিও এবং সুপারকোপা পেরুয়ানার মতো প্রতিযোগিতার সকল কার্যক্রম পরিচালনা করে। বর্তমানে পেরুভীয় ফুটবল ফেডারেশনের সভাপতির দায়িত্ব পালন করছেন আগুস্তিন লোজানো এবং সাধারণ সম্পাদকের দায়িত্ব পালন করছেন অস্কার চিরি।

কর্মকর্তা

তথ্যসূত্র

বহিঃসংযোগ

  
 ফিফা-এ পেরুভীয় ফুটবল ফেডারেশন  

পেরুভীয় ফুটবল ফেডারেশন
১৯২২-এ পেরু-এ প্রতিষ্ঠিত
১৯২২-এ প্রতিষ্ঠিত ক্রীড়া সংস্থা
পেরুর ক্রীড়া নিয়ন্ত্রণ সংস্থা
পেরুর ফুটবল পরিচালনা পরিষদ
কনমেবলের সদস্য
মিনহলা, বাগো

মিনহলা দক্ষিণ-মধ্য মিয়ানমারের বাগো অঞ্চলের থায়াওয়াদি জেলার মিনহলা নগরসভার একটি নগর ও আসন। এটি ওকফোর পার্শ্বস্থ জাতীয় মহাসড়ক-২ থেকে প্রায় ২০ কিলোমিটার দক্ষিণে এবং ইয়াঙ্গুন থেকে প্রায় ১৫৫ কিলোমিটার উত্তরে অবস্থিত। ১৯০৮ সালে এর জনসংখ্যা ছিলো ২৫৫৩ জন।  মিনহলা তৃতীয় অ্যাংলো-বার্মিজ যুদ্ধের সময় অধিকৃত হয়েছিলো।

তথ্যসূত্র

বহিঃসংযোগ 

 ম্যাপল্যান্ডিয়া ওয়ার্ল্ড গেজেটিয়ার

উইকিউপাত্তে স্থানাঙ্ক আছে
ডেভ যোসেফ

ডেভিড রোলস্টন ইমানুয়েল যোসেফ (; জন্ম: ১৫ নভেম্বর, ১৯৬৯) অ্যান্টিগুয়া এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অ্যান্টিগুয়া, অ্যান্টিগুয়া ও বারবুদা এবং লিওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ডেভ যোসেফ।

খেলোয়াড়ী জীবন 
১৯৯০-৯১ মৌসুম থেকে ২০০১-০২ মৌসুম পর্যন্ত ডেভ যোসেফের প্রথম-শ্রেণীর খেলোয়াড়ী জীবন চলমান ছিল। আঞ্চলিক পর্যায়ের ক্রিকেটে অত্যন্ত অভিজ্ঞতাসম্পন্ন ছিলেন। এ-দলের ক্রিকেটেও অংশ নিয়েছেন। রক্ষণাত্মকশৈলীর খেলা প্রদর্শনেও তার পর্যাপ্ত জ্ঞান ছিল। প্রয়োজনে ব্যাটিং উদ্বোধনে নামতেন। তবে, মাঝারিসারিতে আক্রমণধর্মী খেলা উপস্থাপনার দিকেই অধিক মনোনিবেশ ঘটাতেন। নিজের অভিজ্ঞতার গুণে লিওয়ার্ড আইল্যান্ডস দলের অধিনায়কের দায়িত্বপ্রাপ্ত হন। ১৯৯৯ সালে দূর্দান্ত খেলা উপস্থাপনায় সচেষ্ট ছিলেন। আঞ্চলিক পর্যায়ে গড়ে শীর্ষ রান সংগ্রাহক হন। তবে, পূর্ববর্তী মৌসুমে তার খেলায় ছন্দপতন লক্ষ্য করা যায়।

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ডেভ যোসেফ। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৫ মার্চ, ১৯৯৯ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৩ এপ্রিল, ১৯৯৯ তারিখে সেন্ট জোন্সে একই দলের বিপক্ষে সর্বশেষ টেস্টে অংশ নেন তিনি।

কিছু সময়ের জন্যে টেস্ট ক্রিকেটে তাকে খেলতে দেখা যায়। ২০-এর মাঝামাঝি বয়সে দীর্ঘসময় ধরে অবস্থান করার মানসিকতা তার মাঝে ছিল না। তবে, নড়বড়ে ইনিংস মেরামতে তাকে তেমন অগ্রসর হতে দেখা যায়নি। কখনোবা খুবই বেপরোয়া, আবার কখনো অত্যন্ত স্থবিরভাবে থাকতেন। শারীরিক ও মানসিক ভিত্তি আন্তর্জাতিক পর্যায়ে রাখার চেষ্টা করতে দেখা যায়নি। এছাড়াও, দীর্ঘক্ষণ ব্যাটির করার মতো ধৈর্য্যধারন করতে পারেননি তিনি।

তথ্যসূত্র

আরও দেখুন 
 ডেরিক প্যারি
 নরসিং দেওনারায়ণ
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৬৯-এ জন্ম
জীবিত ব্যক্তি
১৯৯৮ কমনওয়েলথ গেমসের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
এন্টিগুয়া ও বার্বুদার ক্রিকেটার
কমনওয়েলথ গেমসে এন্টিগুয়া ও বার্বুদার প্রতিযোগী
লিওয়ার্ড আইল্যান্ডসের ক্রিকেটার
কলম্বীয় ফুটবল ফেডারেশন

কলম্বীয় ফুটবল ফেডারেশন (, ; এছাড়াও সংক্ষেপে সিএফএফ নামে পরিচিত) হচ্ছে কলম্বিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৪ সালের ১২ই অক্টোবর তারিখে প্রতিষ্ঠিত হয়েছে। এটি প্রতিষ্ঠার ১২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর কলম্বিয়ার রাজধানী বোগোতায় অবস্থিত।

এই সংস্থাটি কলম্বিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কাতেগোরিয়া প্রিমেরা এ, কলম্বীয় নারী ফুটবল লীগ, কোপা কলম্বিয়া এবং সুপারলিগা কলম্বিয়ানার মতো প্রতিযোগিতার সকল কার্যক্রম পরিচালনা করে। বর্তমানে কলম্বীয় ফুটবল ফেডারেশনের সভাপতির দায়িত্ব পালন করছেন রামোন এসুরুন এবং সাধারণ সম্পাদকের দায়িত্ব পালন করছেন সম্পাদক।

কর্মকর্তা

তথ্যসূত্র

বহিঃসংযোগ 

  
 ফিফা-এ কলম্বীয় ফুটবল ফেডারেশন  

 
১৯২৪-এ কলম্বিয়া-এ প্রতিষ্ঠিত
১৯২৪-এ প্রতিষ্ঠিত ক্রীড়া সংস্থা
কলম্বিয়ার ক্রীড়া নিয়ন্ত্রণ সংস্থা
কলম্বিয়ার ফুটবল পরিচালনা পরিষদ
কনমেবলের সদস্য
বলিভীয় ফুটবল ফেডারেশন

বলিভীয় ফুটবল ফেডারেশন (, , ; এছাড়াও সংক্ষেপে বিএফএফ নামে পরিচিত) হচ্ছে বলিভিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৫ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর বলিভিয়ার রাজধানী কোচাবাম্বায় অবস্থিত।

এই সংস্থাটি বলিভিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বলিভীয় প্রথম বিভাগ, কোপা সিমন বলিভার এবং বলিভীয় নারী ফুটবল চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে।

কর্মকর্তা

তথ্যসূত্র

বহিঃসংযোগ

  
 ফিফা-এ বলিভীয় ফুটবল ফেডারেশন  

বলিভীয় ফুটবল ফেডারেশন
১৯২৫-এ বলিভিয়া-এ প্রতিষ্ঠিত
১৯২৫-এ প্রতিষ্ঠিত ক্রীড়া সংস্থা
বলিভিয়ার ক্রীড়া নিয়ন্ত্রণ সংস্থা
বলিভিয়ার ফুটবল পরিচালনা পরিষদ
কনমেবলের সদস্য